45. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 1423.15/82 της 15 Ιουλ./6 Οκτ.  1982 (ΦΕΚ Β΄ 741) Ισοδυναμία υλικών σωσιβίων ζωνών. 1.Εγκρίνονται και γίνονται δεκτές ατομικές σωσίβιες ζώνες που αντί των απαιτήσεων που προβλέπονται από την παρ. 6 εδάφ. (γ) του εντέκατου Παραρτήματος του ανωτέρου Κανονισμού «περί σωστικών μέσων των πλοίων», πληρούν τις παρακάτω αναφερόμενες απαιτήσεις: α)Σε σωσίβιες ζώνες που η πλευστική του ύλη αποτελείται από συνθετικό υλικό κατάλληλου τύπου, το περικάλυμμα (εξωτερικό περίβλημα) της σωσιβίου ζώνης θα υποβάλλεται: (1)σε 5 δοκιμές δυναμομετρικής αντοχής σε εφελκυσμό (έλξη). Ο μέσος όρος των αποτελεσμάτων των δοκιμών αυτών δεν επιτρέπεται να είναι κατώτερος: (ι)κατά τις δοκιμές στο στημόνι 60 KG. (ιι)κατά τις δοκιμές στο υφάδι 50 KG. 2)Σε δοκιμές που θα ικανοποιούν την ΕΕΠ για αντοχή στη σήψη, διάβρωση, ηλιακό φως και στα πετρελαιοειδή προς διαπίστωση ότι: (ι)δεν επηρεάζεται δυσμενώς από θαλάσσιο νερό ή πετρελαιοειδή. (ιι)δεν υπόκειται σε σήψη και είναι ανθεκτικό στη διάβρωση και το ηλιακό φως, και (ιιι)Δεν διατηρεί την καύση ή δεν συνεχίζει να λυώνει έπειτα από παραμονή εξ ολοκλήρου στη φωτιά για χρονικό διάστημα 2 δευτερολέπτων. 2.Οι λοιποί όροι και απαιτήσεις του άρθρ. 35 και του εντέκατου Παραρτήματος του κανονισμού «περί σωστικών μέσων των πλοίων» εφαρμόζονται πλήρως στις σωσίβιες ζώνες που καλύπτονται από αυτή την απόφαση. Η εφαρμογή της απόφασης αυτής αρχίζει από την ημερομηνία δημοσίευσής της στην Εφημερίδα της Κυβέρνησης. Σελ. 220,999044(α) Τεύχος ΣΤ41-Σελ. 52 19.Γ.α.44-45 Ασφάλεια ανθρώπινης ζωής στη θάλασσα 